CELEX: 31986R3886
Language: hr
Date: 1986-12-19 00:00:00
Title: Uredba Komisije (EEZ) br. 3886/86 od 19. prosinca 1986. o izmjeni Uredbe (EEZ) br. 1119/79 o utvrđivanju posebnih odredbi za provedbu sustava uvoznih dozvola za sjeme

03/Sv. 008
            
            
               HR
            
            
               Službeni list Europske unije
            
            
               31
            
         31986R3886
   
               L 361/18
            
            
               SLUŽBENI LIST EUROPSKE UNIJE
            
            
               19.12.1986.
            
         
      UREDBA KOMISIJE (EEZ) br. 3886/86
   od 19. prosinca 1986.
   o izmjeni Uredbe (EEZ) br. 1119/79 o utvrđivanju posebnih odredbi za provedbu sustava uvoznih dozvola za sjeme
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2358/71 od 26. listopada 1971. o zajedničkoj organizaciji tržišta sjemena (1), kako je zadnje izmijenjena Uredbom (EEZ) br. 1355/86 (2), a posebno njezin članak 4. stavak 2.,
   budući da je člankom 4. Uredbe (EEZ) br. 2358/71 predviđeno zahtijevanje uvoznih dozvola za određene proizvode u sektoru sjemena; budući da se Uredbom Komisije (EEZ) br. 2811/86 (3) između ostalog izmjenjuje Uredba Komisije (EEZ) br. 1117/79 o određivanju proizvoda u sektoru sjemena za koje vrijedi sustav uvoznih dozvola (4), kako bi hibridni sirak za sjetvu bio podložan sustavu uvoznih dozvola; budući da sukladno tome Uredbu (EEZ) br. 1119/79 (5) treba izmijeniti na odgovarajući način;
   budući da su mjere predviđene ovom Uredbom u skladu s mišljenjem Upravnog odbora za sjeme,
   DONIJELA JE OVU UREDBU:
   Članak 1.
   U članku 1. Uredbe (EEZ) br. 1119/79 brišu se riječi „za hibridni kukuruz za sjetvu”.
   Članak 2.
   Ova Uredba stupa na snagu trećeg dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. prosinca 1986.
      
         
            Za Komisiju
         
         Frans ANDRIESSEN
         
         
            Potpredsjednik
         
      
   
   
      (1)  SL L 246, 5.11.1971., str. 1.
   
      (2)  SL L 118, 7.5.1986., str. 1.
   
      (3)  SL L 260, 12.9.1986., str. 8.
   
      (4)  SL L 139, 7.6.1979., str. 11.
   
      (5)  SL L 139, 7.6.1979., str. 13.